CELEX: 62013CN0143
Language: el
Date: 2013-03-20 00:00:00
Title: Υπόθεση C-143/13: Αίτηση προδικαστικής αποφάσεως την οποία υπέβαλε το Tribunal Specializat Cluj (Ρουμανία) στις 20 Μαρτίου 2013 — Bogdan Matei, Ioanna Ofelia Matei κατά SC Volksbank România SA

15.6.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 171/15
            
         Αίτηση προδικαστικής αποφάσεως την οποία υπέβαλε το Tribunal Specializat Cluj (Ρουμανία) στις 20 Μαρτίου 2013 — Bogdan Matei, Ioanna Ofelia Matei κατά SC Volksbank România SA
   (Υπόθεση C-143/13)
   2013/C 171/29
   Γλώσσα διαδικασίας: η ρουμανική
   
      Αιτούν δικαστήριο
   
   Tribunal Specializat Cluj
   
      Διάδικοι στην υπόθεση της κύριας δίκης
   
   
      Αναιρεσείοντες: Bogdan Matei, Ioanna Ofelia Matei
   
      Αναιρεσιβαλλομένη: SC Volksbank România SA
   
      Προδικαστικό ερώτημα
   
   Λαμβάνοντας υπόψη ότι, σύμφωνα με το άρθρο 4, παράγραφος 2, της οδηγίας 93/13/ΕΟΚ (1), η εκτίμηση του καταχρηστικού χαρακτήρα των ρητρών δεν μπορεί να αφορά ούτε τον καθορισμό του αντικειμένου της συμβάσεως ούτε το ανάλογο ή μη μεταξύ της τιμής ή της αμοιβής, αφενός, και των παρεχομένων ως αντάλλαγμα υπηρεσιών ή αγαθών, εφόσον οι εν λόγω ρήτρες είναι διατυπωμένες κατά τρόπο σαφή και κατανοητό
   και
   δοθέντος ότι, σύμφωνα με το άρθρο 2, παράγραφος 1 [ΣτΜ: στην πραγματικότητα πρόκειται για την παράγραφο 2], της οδηγίας 2008/48/ΕΚ (2), ο διδόμενος στο άρθρο 3, στοιχείο ζ', της οδηγίας αυτής ορισμός του συνολικού κόστους της πιστώσεως για τον καταναλωτή, το οποίο κόστος περιλαμβάνει το σύνολο των προμηθειών τις οποίες καλείται να πληρώσει ο καταναλωτής στο πλαίσιο της συμβάσεως πίστεως, δεν εφαρμόζεται όταν πρόκειται για τον καθορισμό του αντικειμένου μιας διασφαλιζόμενης με την εγγραφή υποθήκης συμβάσεως πίστεως
   ερωτάται αν
   οι έννοιες του “αντικειμένου” και/ή της “τιμής”, περί των οποίων γίνεται λόγος στο άρθρο 4, παράγραφος 2, της οδηγίας 93/13/ΕΟΚ, μπορούν να ερμηνευθούν ως καταλαμβάνουσες και έννοιες –“αντικείμενο” ή/και «τιμή» της διασφαλιζόμενης με την εγγραφή υποθήκης συμβάσεως πίστεως– οι οποίες περιλαμβάνουν, μεταξύ των συνιστώντων την οφειλόμενη για τη χορήγηση της πίστεως αντιπαροχή στοιχείων, και το συνολικό ετήσιο πραγματικό επιτόκιο της διασφαλιζόμενης με την εγγραφή υποθήκης συμβάσεως πίστεως, απαρτιζόμενο από το σταθερό ή μεταβλητό επιτόκιο, την τραπεζική προμήθεια και άλλα κόστη απαντώντα και οριζόμενα στη σύμβαση πίστεως
   
      (1)  Οδηγία του Συμβουλίου, της 5ης Απριλίου 1993, σχετικά με τις καταχρηστικές ρήτρες των συμβάσεων που συνάπτονται με καταναλωτές (EE L 95, σ. 29).
   
      (2)  Οδηγία του Ευρωπαϊκού Κοινοβουλίου και του Συμβουλίου, της 23ης Απριλίου 2008, για τις συμβάσεις καταναλωτικής πίστης και την κατάργηση της οδηγίας 87/102/ΕΟΚ του Συμβουλίου (EE L 133, σ. 66).